title: Cinneadh (AE) 2021/1955 ón gComhairle an 9 Samhain 2021 lena gceaptar comhalta, arna mholadh ag Poblacht na hOstaire, de Choiste na Réigiún

text:
                  11.11.2021

                  GA

                  Iris Oifigiúil an Aontais Eorpaigh

                  L 398/28

         CINNEADH (AE) 2021/1955 ÓN gCOMHAIRLE
         an 9 Samhain 2021
         lena gceaptar comhalta, arna mholadh ag Poblacht na hOstaire, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint do Chinneadh (AE) 2019/852 ón gComhairle an 21 Bealtaine 2019 lena gcinntear comhdhéanamh Choiste na Réigiún (1),
         Ag féachaint don togra ó rialtas na hOstaire,
         De bharr an mhéid seo a leanas:

                     (1)

                     De bhun Airteagal 300(3) den Chonradh, tá Coiste na Réigiún le bheith comhdhéanta d’ionadaithe do chomhlachtaí réigiúnacha agus áitiúla a bhfuil acu sainordú toghchánach in údarás réigiúnach nó áitiúil nó atá freagrach go polaitiúil do thionól tofa.

                     (2)

                     An 10 Nollaig 2019, ghlac an Chomhairle Cinneadh (AE) 2019/2157 (2)
                        , lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025.

                     (3)

                     Tá suíochán comhalta ar Choiste na Réigiún tagtha chun bheith folamh ar dhul in éag don sainordú ar dá bhun a moladh Markus LINHART a cheapadh.

                     (4)

                     Mhol rialtas na hOstaire Bernhard BAIER, ar ionadaí do chomhlacht réigiúnach nó áitiúil é agus a bhfuil aige sainordú toghchánach in údarás áitiúil, Gemeinderat der Stadt Linz (Comhairle Bardais Chathair Linz), mar chomhalta de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025,

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar Bernhard BAIER, ar ionadaí do chomhlacht réigiúnach nó áitiúil é agus a bhfuil aige sainordú toghchánach, Gemeinderat der Stadt Linz (Comhairle Bardais Chathair Linz), mar chomhalta de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 9 Samhain 2021.

                  Thar ceann na Comhairle

                  An tUachtarán

               A. ŠIRCELJ

            (1)  IO L 139, 27.5.2019, lch. 13.

            (2)  Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).


title: Cinneadh (CBES) 2021/1965 ón gComhairle an 11 Samhain 2021 an lena leasaítear Cinneadh (CBES) 2017/2074 maidir le bearta sriantacha i bhfianaise a bhfuil ag tarlú i Veiniséala

text:
                  12.11.2021

                  GA

                  Iris Oifigiúil an Aontais Eorpaigh

                  L 400/148

         CINNEADH (CBES) 2021/1965 ÓN gCOMHAIRLE
         an 11 Samhain 2021
         an lena leasaítear Cinneadh (CBES) 2017/2074 maidir le bearta sriantacha i bhfianaise a bhfuil ag tarlú i Veiniséala
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 13 Samhain 2017, ghlac an Chomhairle Cinneadh (CBES) 2017/2074 (1) maidir le bearta sriantacha i bhfianaise a bhfuil ag tarlú i Veiniséala.

                     (2)

                     An 12 Samhain 2020, i bhfianaise na géarchéime leanúnaí polaitiúla, eacnamaíche, sóisialta agus daonnúla i Veiniséala agus na ngníomhaíochtaí leanúnacha a bhaineann an bonn den daonlathas, den smacht reachta agus den urraim do chearta an duine, ghlac an Chomhairle Cinneadh (CBES) 2020/1700 (2), a rinne na bearta sriantacha a bhí i bhfeidhm a athnuachan go dtí an 14 Samhain 2021, lena n-áirítear gach uile ainmniúchán.

                     (3)

                     An 22 Feabhra 2021, i bhfianaise na staide tromchúisí leanúnaí i Veiniséala, ghlac an Chomhairle Cinneadh (CBES) 2021/276 (3) inar ainmníodh 19 nduine.

                     (4)

                     I gcomhréir le hAirteagal 13 de Chinneadh (CBES) 2017/2074, rinne an Chomhairle athbhreithniú ar na bearta sriantacha atá i bhfeidhm. Bunaithe ar an athbhreithniú sin, ba cheart na bearta sriantacha, lena n-áirítear gach ainmniúchán, a athnuachan go dtí an 14 Samhain 2022, agus ba cheart an ráiteas ar chúiseanna atá le 26 dhuine a thabhairt cothrom le dáta.

                     (5)

                     Ní dhéanann na bearta sin difear don phobal i gcoitinne agus is féidir iad a fhreaschur i bhfianaise an dul chun cinn a dhéanfar chun an daonlathas, an smacht reachta agus urraim do chearta an duine a athbhunú i Veiniséala.

                     (6)

                     Ba cheart, dá bhrí sin, Cinneadh (CBES) 2017/2074 a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh (CBES) 2017/2074 mar a leanas:

                        (1)

                        cuirtear an méid seo a leanas in ionad na chéad mhíre d’Airteagal 13:
                        “Beidh feidhm ag an gCinneadh seo go dtí an 14 Samhain 2022.”;

                        (2)

                        leasaítear Iarscríbhinn I mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 11 Samhain 2021.

                  Thar ceann na Comhairle

                  An tUachtarán

               Z. POČIVALŠEK

            (1)  Cinneadh (CBES) 2017/2074 ón gComhairle an 13 Samhain 2017 maidir le bearta sriantacha i bhfianaise a bhfuil ag tarlú i Veiniséala (IO L 295, 14.11.2017, lch. 60).

            (2)  Cinneadh (CBSE) 2020/1700 ón gComhairle an 12 Samhain 2020 lena leasaítear Cinneadh (CBES) 2017/2074 maidir le bearta sriantacha i bhfianaise a bhfuil ag tarlú i Veiniséala (IO L 381, 13.11.2020, lch. 24).

            (3)  Cinneadh (CBES) 2021/276 ón gComhairle an 22 Feabhra 2021 lena leasaítear Cinneadh (CBES) 2017/2074 maidir le bearta sriantacha i bhfianaise a bhfuil ag tarlú i Veiniséala (IO L 60 I, 22.2.2021, lch. 9).

            IARSCRÍBHINN
            In Iarscríbhinn I, a ghabhann le Cinneadh (CBES) 2017/2074, cuirtear an méid seo a leanas in ionad iontrálacha 1, 4, 7, 10, 12, 18, 20, 25, 27, 28, 29, 34, 35, 36, 37, 41, 42, 43, 44, 45, 46, 47, 48, 51, 53 agus 55:

                           Ainm

                           Faisnéis aitheantais

                           Cúiseanna

                           Dáta an liostaithe

                           “1.

                           Néstor Luis REVEROL TORRES

                           Dáta breithe: 28 Deireadh Fómhair 1964
                           Inscne: fireann

                           An tAire Electrical Energy ó mhí Dheireadh Fómhair 2020 i leith, ina Leas-Uachtarán ar Public Works and Services, agus ina Rúnaí Feidhmiúcháin ar Electrical General Staff ó mhí Aibreáin 2019 i leith. An tAire Interior, Justice and Peace ó 2016 go dtí mí Dheireadh Fómhair 2020. An Ginearál i gCeannas ar an Bolivarian National Guard ó mhí Lúnasa 2020 i leith. Tá sé freagrach as sáruithe tromchúiseacha ar chearta an duine, lena n-áirítear céasadh príosúnach (polaitiúil), agus as cos ar bolg ar an bhfreasúra daonlathach i Veiniséala, lena n-áirítear trí chosc agus bac a chur ar léirithe polaitiúla, ag fórsaí slándála atá faoina cheannas.

                           22.1.2018

                           4.

                           Antonio José BENAVIDES TORRES

                           Dáta breithe: 13 Meitheamh 1961
                           Inscne: fireann

                           Comhalta den Tionól Náisiúnta nár toghadh go daonlathach. Ceannaire an Capital District (Distrito Capital) Government go dtí mí Eanáir 2018. Ceannasaí Ginearálta an Bolivarian National Guard go dtí an 21 Meitheamh 2017. Bainteach le cos ar bolg a imirt ar an tsochaí shibhialta agus ar an bhfreasúra daonlathach i Veiniséala, agus freagrach as sáruithe tromchúiseacha ar chearta an duine a rinne ag an Bolivarian National Guard faoina cheannas. Baineadh an bonn den smacht reachta i Veiniséala lena chuid gníomhaíochtaí agus beartas mar Cheannasaí Ginearálta an Bolivarian National Guard, lena n-áirítear an Bolivarian National Guard a ghlac ceannaireacht ar phóilíneacht a dhéanamh ar léirsithe sibhialta agus a mhol go poiblí gur cheart dlínse a bheith ag cúirteanna míleata ar shibhialtaigh.

                           22.1.2018

                           7.

                           Diosdado CABELLO RONDÓN

                           Dáta breithe: 15 Aibreán 1963
                           Inscne: fireann

                           Comhalta den National Assembly – nár toghadh go daonlathach – Iar-Uachtarán ar an Constituent Assembly agus an Chéad Leas-Uachtarán ar an United Socialist Party of Venezuela (PSUV). Bainteach le bonn a bhaint den daonlathas agus den smacht reachta i Veiniséala, lena n-áirítear trí úsáid a bhaint as na meáin chun an freasúra polaitiúil, na meáin eile, agus an tsochaí shibhialta a ionsaí agus a bhagairt go poiblí.

                           22.1.2018

                           10.

                           Jesús Rafael SUÁREZ CHOURIO

                           Dáta breithe: 19 Iúil 1962
                           Inscne: fireann

                           An tUachtarán ar Defence and Security Committee an National Assembly nár toghadh go daonlathach ó mhí Eanáir 2021 i leith. Iar-Cheannasaí Cheannfhoireann an Ardcheannasaí ar na Fórsaí Armtha (idir mí Iúil 2019 agus Meán Fómhair 2020). Iar-Ardcheannasaí an Venezuelan Bolivarian National Army (go dtí mí Iúil 2019). Iar-Cheannasaí Ginearálta an Venezuelan Bolivarian National Army agus iar-Cheannasaí an Comprehensive Defence Region of the Central Zone (REDI Central) Veiniséala. Tá sé freagrach as sáruithe tromchúiseacha ar chearta an duine a rinne fórsaí faoina cheannas le linn dó a bheith ina Cheannasaí Ginearálta ar an Venezuelan Bolivarian National Army, lena n-áirítear úsáid fornirt iomarcaigh agus drochíde a thabhairt do dhaoine a bhí á gcoinneáil. Dhírigh sé ar an bhfreasúra daonlathach agus thacaigh sé le cúirteanna míleata a úsáid chun agóideoirí sibhialtacha a thriail.

                           25.6.2018

                           12.

                           Delcy Eloina RODRÍGUEZ GÓMEZ

                           Dáta breithe: 18 Bealtaine 1969
                           Inscne: baineann

                           Leas-Uachtarán Veiniséala, An tAire Economy, Finances and Trade. Iar Uachtarán ar an Constituent Assembly neamhdhlisteanach agus iarchomhalta den Presidential Commission don National Constituent Assembly neamhdhlisteanach. Lena cuid gníomhaíochtaí sa Presidential Commission agus ina dhiaidh sin mar Uachtarán ar an Constituent Assembly neamhdhlisteanach, baineadh an bonn den daonlathas agus den smacht reachta i Veiniséala, lena n-áirítear cumhachtaí an National Assembly a fhorghabháil agus iad a úsáid chun díriú ar an bhfreasúra agus chun cosc a chur orthu páirt a ghlacadh sa phróiseas polaitiúil.

                           25.6.2018

                           18.

                           Xavier Antonio MORENO REYES

                           Inscne: fireann

                           Ard-Rúnaí an National Electoral Council (CNE) ó 2009 go dtí Meitheamh 2020. Sa ról sin, rinne Moreno Reyes éascaíocht, dlisteanú agus thug sé creidiúnacht do chinntí CNE, ós rud é go bhfuil ról ag Ardrúnaí CNE i socrú clár oibre agus i gcinntí a chur ar bhonn foirmiúil. Ba é Moreno Reyes a bhí ina Ard-Rúnaí ar CNE agus an bonn á bhaint go mór den daonlathas agus cuireadh isteach ar ról neamhspleách CNE laistigh den phróiseas toghchánach. Mar sin, is é atá freagrach as an mbonn a bhaint den daonlathas i Veiniséala, lena n-áirítear bunú an Constituent Assembly neamhdhlisteanach agus ionramháil an phróisis toghcháin a éascú.

                           25.6.2018

                           20.

                           Rafael Ramón BLANCO MARRERO

                           Dáta breithe: 28 Feabhra 1968
                           Uimhir Aitheantais: V-6250588
                           Inscne: fireann

                           Rannán-Ghinearál an Venezuelan Bolivarian National Army ón 5 Iúil 2019 i leith. IarLeas-Stiúrthóir an Directorate General of Military Counter Intelligence (Dirección General de Contrainteligencia Militar (DGCIM). Tá sé freagrach as sáruithe tromchúiseacha ar chearta an duine, lena n-áirítear céasadh, úsáid fornirt iomarcaigh agus drochíde a bheith á tabhairt i saoráidí DGCIM ag baill DGCIM faoina cheannas do dhaoine a bhí á gcoinneáil. Meastar go bhféadfadh sé go raibh baint aige le bás an Chaptaen Acosta.

                           27.9.2019

                           25.

                           Hannover Esteban GUERRERO MIJARES

                           Dáta breithe: 14 Eanáir 1971
                           Inscne: fireann

                           An Dara Ceannasaí agus an Ceann Foirne ar an 35ú Military Police Brigade ó mhí Lúnasa 2020 i leith. Ceann Imscrúduithe ag an Directorate-General of Military Counter-Intelligence (Dirección General de Contrainteligencia Militar (DGCIM)) ó, ar a laghad, mí Aibreáin 2019 go dtí mí Lúnasa 2019. Mar Cheann Imscrúduithe, rinne sé maoirseacht ar shaoráid DGCIM in Boleita. Tá sé freagrach as sáruithe tromchúiseacha ar chearta an duine, lena n-áirítear céasadh, úsáid fornirt iomarcaigh agus drochíde a bheith á tabhairt aige féin agus ag oifigigh faoina cheannas, go háirithe in Boleita, do dhaoine a bhí á gcoinneáil. Meastar go bhféadfadh sé go raibh baint aige le bás an Chaptaen Acosta

                           27.9.2019

                           27.

                           Gladys DEL VALLE REQUENA

                           Dáta breithe: 9 Samhain 1952
                           Áit bhreithe: Puerto Santo, Sucre, Veiniséala
                           Uimhir Aitheantais: V-4114842
                           Inscne: baineann

                           Comhalta den National Assembly nár toghadh go daonlathach agus iarchomhalta agus an Dara Leas-Uachtarán den National Constituent Assembly (ANC) nach n-aithnítear. Sa ról ceannasach a bhí aici san ANC, nach n-aithnítear, bhain sí an bonn den daonlathas agus den smacht reachta i Veiniséala, lena n-áirítear tríd an bhforaithne a shíniú lenar baineadh an díolúine pharlaiminteach a bhí ag uachtarán an National Assembly of Venezuela, Juan Guaidó.

                           29.6.2020

                           28.

                           Tania Valentina DÍAZ GONZÁLEZ

                           Dáta breithe: 18 Meitheamh 1963
                           Áit bhreithe: Caracas, Distrito Capital, Veiniséala
                           Uimhir Aitheantais: V-6432672
                           Inscne: baineann

                           Comhalta den National Assembly nár toghadh go daonlathach agus iar-Chéad Leas-Uachtarán den National Constituent Assembly (ANC) nach n-aithnítear. Sa ról ceannasach a bhí aici san ANC, nach n-aithnítear, bhain sí an bonn den daonlathas agus den smacht reachta i Veiniséala, lena n-áirítear tríd an bhforaithne a shíniú lenar baineadh an díolúine pharlaiminteach a bhí ag uachtarán National Assembly of Venezuela, Juan Guaidó.

                           29.6.2020

                           29.

                           Elvis Eduardo HIDROBO AMOROSO

                           Dáta breithe: 4 Lúnasa 1963
                           Áit bhreithe: Caracas, Distrito Capital Veiniséala
                           Uimhir Aitheantais: V-7659695
                           Inscne: fireann

                           Ard-Reachtaire ar an National Constituent Assembly (ANC), nach n-aithnítear, ón 23 Deireadh Fómhair 2018 i leith agus iar Chéad agus iar-Dhara Leas-Uachtarán air. Bhain a chuid gníomhaíochtaí an bonn den daonlathas agus den smacht reachta i Veiniséala, lena n-áirítear, trí thoirmeasc a chur ar chomhaltaí an fhreasúra bheith i bhfeidhmeannas poiblí go ceann 15 bliana, trína bheith i gceannas ar an ANC, nach n-aithnítear, an dlí i gcoinne an fhuatha a shíniú, údar a thabhairt le gobharnóir freasúra a toghadh go dlíthiúil a chur as oifig agus toirmeasc a chur ar Juan Guaidó seasamh d’aon oifig phoiblí.

                           29.6.2020

                           34.

                           Luis Eduardo PARRA RIVERO

                           Dáta breithe: 7 Iúil 1978
                           Uimhir Aitheantais: V-14211633
                           Inscne: fireann

                           Comhalta den National Assembly nár toghadh go daonlathach. Mar chomhalta den National Assembly a toghadh in 2015, reáchtáil sé toghchán bréige inar toghadh é mar Uachtarán ar an National Assembly an 5 Eanáir 2020, agus lenar baineadh an bonn den daonlathas agus den smacht reachta i Veiniséala. Reáchtáladh an toghchán gan chóram tráth ar chuir na póilíní míleata bac ar roinnt parlaiminteoirí a mbealach a dhéanamh isteach in áitreabh an National Assembly. Dá bhrí sin, bhí ar chomhaltaí an fhreasúra iad féin a eagrú taobh amuigh d’áitreabh an National Assembly chun Juan Guaidó a atoghadh mar Uachtarán air. Go gairid tar éis an toghcháin bréige, lenar thacaigh páirtí polaitiúil an réimis (PSUV), chuir Maduro agus an National Constituent Asembly (ANC), nach n-aithnítear, fáilte roimh Parra Rivero.

                           29.6.2020

                           35.

                           Franklyn Leonardo DUARTE

                           Dáta breithe: 15 Bealtaine 1977
                           Uimhir Aitheantais: V-3304045
                           Inscne: fireann

                           Comhalta den National Assembly nár toghadh go daonlathach. Iarchomhalta den National Assembly agus an chéad Leas Uachtarán air, a toghadh in 2015, go neamhdhlisteanach. Mar chomhalta den National Assembly a toghadh in 2015, reáchtáil sé toghchán bréige inar toghadh é mar an chéad Leas-Uachtarán ar an National Assembly an 5 Eanáir 2020, agus lenar baineadh an bonn den daonlathas agus den smacht reachta i Veiniséala. Reáchtáladh an toghchán gan chóram tráth ar chuir na póilíní míleata bac ar roinnt parlaiminteoirí a mbealach a dhéanamh isteach in áitreabh an National Assembly. Dá bhrí sin, bhí ar chomhaltaí an fhreasúra iad féin a eagrú taobh amuigh d’áitreabh an National Assembly chun Juan Guaidó a atoghadh mar Uachtarán air. Go gairid tar éis an toghcháin bréige inar toghadh Duarte, lenar thacaigh páirtí polaitiúil an réimis (PSUV), dúirt Maduro agus an National Constituent Assembly (ANC), nach n-aithnítear, gur dhíol sásaimh dóibh gur toghadh Bord Stiúrtha an National Assembly.

                           29.6.2020

                           36.

                           José Gregorio NORIEGA FIGUEROA

                           Dáta breithe: 21 Feabhra 1969
                           Uimhir Aitheantais: V-8348784
                           Inscne: fireann

                           Comhalta den National Assembly nár toghadh go daonlathach. Iarchomhalta den National Assembly agus an dara Leas Uachtarán air, a toghadh go neamhdhlisteanach in 2015. Ceapadh é go neamhdhlisteanach ina stiúrthóir ar bhord ad hoc an pháirtí pholaitiúil Voluntad Popular. Mar chomhalta den National Assembly a toghadh in 2015, reáchtáil sé toghchán bréige inar toghadh é mar an dara Leas-Uachtarán ar an National Assembly an 5 Eanáir 2020, agus lenar baineadh an bonn den daonlathas agus den smacht reachta i Veiniséala. Reáchtáladh an toghchán gan chóram tráth ar chuir na póilíní míleata bac ar roinnt parlaiminteoirí a mbealach a dhéanamh isteach in áitreabh an National Assembly. Dá bhrí sin, bhí ar chomhaltaí an fhreasúra iad féin a eagrú taobh amuigh d’áitreabh an National Assembly chun Juan Guaidó a atoghadh mar Uachtarán air. Go gairid tar éis an toghcháin bréige inar toghadh Noriega, lenar thacaigh páirtí polaitiúil an réimis (PSUV), dúirt Maduro agus an National Constituent Asembly (ANC), nach n-aithnítear, gur dhíol sásaimh dóibh é gur toghadh Bord Stiúrtha an National Assembly. I mí Iúil 2020, le cabhair ó Chúirt Bhreithiúnais Uachtarach Veiniséala (Tribunal Supremo de Justicia (TSJ)), ghlac Noriega ceannaireacht an pháirtí pholaitiúil Voluntad Popular chuige féin go neamhdhlisteanach, lenar baineadh an bonn den daonlathas i Veiniséala a thuilleadh.

                           29.6.2020

                           37.

                           Remigio CEBALLOS ICHASO

                           Dáta breithe: 1 Bealtaine 1963
                           Uimhir Aitheantais: V-6557495
                           Inscne: fireann

                           Iarcheannasaí ar Operational and Strategic Command de na Bolivarian National Armed Forces of Venezuela (Comando Estratégico Operacional Fuerzas Armadas Nacionales Bolivarianas (CEOFANB)), an t-orgán is airde sa Venezuelan Armed Forces, (Meitheamh 2017 - Iúil 2021). Rialaíonn CEOFANB na Bolivarian National Armed Forces (FANB) agus an Bolivarian National Guard. Tá CEOFANB freagrach freisin as idirghábhálacha FANB i léirsithe a chomhordú.
                           Agus é ina cheannasaí ar CEOFANB, bhí sé freagrach as sáruithe tromchúiseacha ar chearta an duine, lena n-áirítear forneart iomarcach a bheith á úsáid agus íde mhídhaonna, tháireach á tabhairt ag oifigigh FANB agus ag fo-fhórsaí faoina cheannas, lena n-áirítear an Bolivarian National Guard. Dar le foinsí éagsúla, an Misean Neamhspleách Idirnáisiúnta Aimsithe Fíricí faoi Phoblacht Bholavarach Veiniséala ina measc, tá FANB agus an Bolivarian National Guard freagrach as sáruithe ar chearta an duine.

                           22.2.2021

                           41.

                           Luis Fernando DAMIANI BUSTILLOS

                           Dáta breithe: 27 Aibreán 1946
                           Inscne: fireann

                           Breitheamh ar an Constitutional Chamber of the Supreme Court (Tribunal Supremo de Justicia (TSJ)). Mar chomhalta den Constitutional Chamber of the Supreme Court, tá sé freagrach as gníomhaíochtaí, ráitis agus rialuithe lenar forghabhadh cumhachtaí bunreachtúla an National Assembly agus lenar baineadh an bonn de chearta toghchánacha an fhreasúra lena n-áirítear an ceapachán aontaobhach a rinne an Supreme Court of the National Electoral Council (Consejo Nacional Electoral (CNE)) i mí an Mheithimh 2020 agus cur ar fionraí agus ionadú cheannaireacht na dtrí phríomhpháirtí freasúra i mí an Mheithimh agus i mí Iúil 2020, chomh maith le síneadh a chur leis an rialú maidir le Acción Democrática i mí Bealtaine 2021, go ceann bliana eile. Dá bhrí sin, lena chuid gníomhaíochtaí, baineadh an bonn den daonlathas agus den smacht reachta i Veiniséala, agus thacaigh sé leis an mbonn a bheith á bhaint den daonlathas agus den smacht reachta ag an mbrainse feidhmiúcháin agus d’éascaigh sé é sin.

                           22.2.2021

                           42.

                           Lourdes Benicia SUÁREZ ANDERSON

                           Dáta breithe: 7 Márta 1965
                           Inscne: baineann

                           Uachtarán an Constitutional Chamber agus an chéad Leas-Uachtarán ar an Supreme Court ón 5 Feabhra 2021 i leith. Breitheamh ar an Constitutional Chamber of the Supreme Court (Tribunal Supremo de Justicia (TSJ)) ó mhí na Nollag 2005 i leith. Mar chomhalta den Constitutional Chamber of the Supreme Court, tá sí freagrach as gníomhaíochtaí, ráitis agus rialuithe lenar forghabhadh cumhachtaí bunreachtúla an National Assembly agus lenar baineadh an bonn de chearta toghchánacha an fhreasúra lena n-áirítear an ceapachán aontaobhach a rinne an Supreme Court of the National Electoral Council (Consejo Nacional Electoral (CNE)) i mí an Mheithimh 2020 agus cur ar fionraí agus ionadú cheannaireacht na dtrí phríomhpháirtí freasúra i mí an Mheithimh agus i mí Iúil 2020, chomh maith le síneadh a chur leis an rialú maidir le Acción Democrática i mí Bealtaine 2021, go ceann bliana eile. Dá bhrí sin, lena cuid gníomhaíochtaí, baineadh an bonn den daonlathas agus den smacht reachta i Veiniséala, agus thacaigh sí leis an mbonn a bheith á bhaint den daonlathas agus den smacht reachta ag an mbrainse feidhmiúcháin agus d’éascaigh sí é sin.

                           22.2.2021

                           43.

                           Calixto Antonio ORTEGA RÍOS

                           Dáta breithe: 12 Deireadh Fómhair 1950
                           Inscne: fireann

                           Breitheamh ar an Constitutional Chamber of the Supreme Court (Tribunal Supremo de Justicia (TSJ)). Mar chomhalta den Constitutional Chamber of the Supreme Court, tá sé freagrach as gníomhaíochtaí, ráitis agus rialuithe lenar forghabhadh cumhachtaí bunreachtúla an National Assembly agus lenar baineadh an bonn de chearta toghchánacha an fhreasúra lena n-áirítear an ceapachán aontaobhach a rinne an Supreme Court of the National Electoral Council (Consejo Nacional Electoral (CNE)) i mí an Mheithimh 2020 agus cur ar fionraí agus ionadú cheannaireacht na dtrí phríomhpháirtí freasúra i mí an Mheithimh agus i mí Iúil 2020, chomh maith le síneadh a chur leis an rialú maidir le Acción Democrática i mí Bealtaine 2021, go ceann bliana eile. Dá bhrí sin, lena chuid gníomhaíochtaí, baineadh an bonn den daonlathas agus den smacht reachta i Veiniséala, agus thacaigh sé leis an mbonn a bheith á bhaint den daonlathas agus den smacht reachta ag an mbrainse feidhmiúcháin agus d’éascaigh sé é sin.

                           22.2.2021

                           44.

                           René Alberto DEGRAVES ALMARZA

                           Inscne: fireann

                           Breitheamh ar an Constitutional Chamber of the Supreme Court (Tribunal Supremo de Justicia (TSJ)). Mar chomhalta den Constitutional Chamber of the Supreme Court, tá sé freagrach as gníomhaíochtaí, ráitis agus rialuithe lenar forghabhadh cumhachtaí bunreachtúla an National Assembly agus lenar baineadh an bonn de chearta toghchánacha an fhreasúra lena n-áirítear an ceapachán aontaobhach a rinne an Supreme Court of the National Electoral Council (Consejo Nacional Electoral (CNE)) i mí an Mheithimh 2020 agus cur ar fionraí agus ionadú cheannaireacht na dtrí phríomhpháirtí freasúra i mí an Mheithimh agus i mí Iúil 2020, chomh maith le síneadh a chur leis an rialú maidir le Acción Democrática i mí Bealtaine 2021, go ceann bliana eile. Dá bhrí sin, lena chuid gníomhaíochtaí, baineadh an bonn den daonlathas agus den smacht reachta i Veiniséala, agus thacaigh sé leis an mbonn a bheith á bhaint den daonlathas agus den smacht reachta ag an mbrainse feidhmiúcháin agus d’éascaigh sé é sin..

                           22.2.2021

                           45.

                           Arcadio DELGADO ROSALES

                           Dáta breithe: 23 Meán Fómhair 1954
                           Inscne: fireann

                           Breitheamh agus Leas-Uachtarán ar an Constitutional Chamber of the Supreme Court (Tribunal Supremo de Justicia (TSJ)). Mar chomhalta den Constitutional Chamber of the Supreme Court, tá sé freagrach as gníomhaíochtaí, ráitis agus rialuithe lenar forghabhadh cumhachtaí bunreachtúla an National Assembly agus lenar baineadh an bonn de chearta toghchánacha an fhreasúra lena n-áirítear an ceapachán aontaobhach a rinne an Supreme Court of the National Electoral Council (Consejo Nacional Electoral (CNE)) i mí an Mheithimh 2020 agus cur ar fionraí agus ionadú cheannaireacht na dtrí phríomhpháirtí freasúra i mí an Mheithimh agus i mí Iúil 2020, chomh maith le síneadh a chur leis an rialú maidir le Acción Democrática i mí Bealtaine 2021, go ceann bliana eile. Dá bhrí sin, lena chuid gníomhaíochtaí, baineadh an bonn den daonlathas agus den smacht reachta i Veiniséala, agus thacaigh sé leis an mbonn a bheith á bhaint den daonlathas agus den smacht reachta ag an mbrainse feidhmiúcháin agus d’éascaigh sé é sin.

                           22.2.2021

                           46.

                           Carmen Auxiliadora ZULETA DE MERCHÁN

                           Dáta breithe: 13 Nollaig 1947
                           Inscne: baineann

                           Breitheamh ar an Constitutional Chamber of the Supreme Court (Tribunal Supremo de Justicia (TSJ)). Mar chomhalta den Constitutional Chamber of the Supreme Court, tá sí freagrach as gníomhaíochtaí, ráitis agus rialuithe lenar forghabhadh cumhachtaí bunreachtúla an National Assembly agus lenar baineadh an bonn de chearta toghchánacha an fhreasúra lena n-áirítear an ceapachán aontaobhach a rinne an Supreme Court of the National Electoral Council (Consejo Nacional Electoral (CNE)) i mí an Mheithimh 2020 agus cur ar fionraí agus ionadú cheannaireacht na dtrí phríomhpháirtí freasúra i mí an Mheithimh agus i mí Iúil 2020, chomh maith le síneadh a chur leis an rialú maidir le Acción Democrática i mí Bealtaine 2021, go ceann bliana eile. Dá bhrí sin, lena cuid gníomhaíochtaí, baineadh an bonn den daonlathas agus den smacht reachta i Veiniséala, agus thacaigh sí leis an mbonn a bheith á bhaint den daonlathas agus den smacht reachta ag an mbrainse feidhmiúcháin agus d’éascaigh sí é sin.

                           22.2.2021

                           47.

                           Indira Maira ALFONZO IZAGUIRRE

                           Dáta breithe: 29 Aibreán 1968
                           Áit bhreithe: La Guaira (La Guaira State, Venezuela)
                           Uimhir Aitheantais: V-6978710
                           Inscne: baineann

                           Uachtarán ar an Electoral Chamber of the Supreme Court (Tribunal Supremo de Justicia (TSJ)) ó mhí Bealtaine 2021 i leith. Iarchathaoirleach ar an National Electoral Council (Consejo Nacional Electoral (CNE)) a ceapadh an 13 Meitheamh 2020. Iarchomhalta den Electoral Chamber agus den Plenary Chamber of the Supreme Court (TSJ), an Dara Leas-Chathaoirleach ar TSJ ó 2015 go dtí an 24 Feabhra 2017, Leas Chathaoirleach ar TSJ ón 24 Feabhra 2017 go dtí an 12 Meitheamh 2020. Mar chomhalta den Electoral Chamber de TSJ, tá Alfonzo Izaguirre freagrach as na gníomhaíochtaí a rinneadh i gcoinne an National Assembly a bhí nuathofa ag an am i mí na Nollag 2015, arb é ba thoradh leo nárbh fhéidir leis an National Assembly a chumhacht reachtach a fheidhmiú. Thairis sin, ghlac sí lena ceapachán mar chathaoirleach ar CNE i mí an Mheithimh 2020, ceapachán a rinne TSJ cé gurb é sin sainphribhléid an National Assembly. Sa ról sin, d’eagraigh sí agus mhaoirsigh sí toghcháin neamhdhaonlathacha an National Assembly a tionóladh an 6 Nollaig 2020 agus ghlac sí páirt san athrú a rinneadh, an 30 Meitheamh 2020, ar na noirm thoghchánacha do na toghcháin sin, gan TSJ a fhágáil go foirmiúil (cead sealadach chun CNE a chomhtháthú). Tar éis athnuachan CNE i mBealtaine 2021, d’fhill sí ar TSJ. Dá bhrí sin, lena cuid gníomhaíochtaí, baineadh an bonn den daonlathas agus den smacht reachta i Veiniséala.

                           22.2.2021

                           48.

                           Leonardo Enrique MORALES POLEO

                           Inscne: fireann

                           Iar-Leas-Uachtarán ar an National Electoral Council (Consejo Nacional Electoral (CNE)) agus Uachtarán ar an Political Participation and Financing Commission (Lúnasa 2020 - Bealtaine 2021).
                           Cheap an Supreme Court (Tribunal Supremo de Justicia (TSJ)) Morales Poleo ina Leas-Uachtarán ar CNE agus ina Uachtarán ar an Political Participation and Financing Commission an 7 Lúnasa 2020 cé gurb é sin sainphribhléid an National Assembly. Thairis sin, díreach sular ceapadh é, bhí sé sa Advanced Progressive Party (Avanzada progresista). Mar chomhalta de CNE, ghlac sé páirt iomlán i maoirsiú an phróisis thoghchánaigh as a d’eascair toghcháin neamhdhaonlathacha an National Assembly an 6 Nollaig 2020. Dá bhrí sin, lena chuid gníomhaíochtaí, baineadh an bonn den daonlathas agus den smacht reachta i Veiniséala.

                           22.2.2021

                           51.

                           Carlos Ramón Enrique CARVALLO GUEVARA

                           Uimhir Aitheantais: V-10132041
                           Inscne: fireann

                           Uachtarán ar an bhfiontar stáit Corporación Ecosocialista Ezequiel Zamora (CORPOEZ) ó mhí an Mhárta 2021 i leith. Rannán-Ghinearál, agus Leas-Stiúrthóir an Military Counter-Intelligence (Dirección General de Contrainteligencia Militar (DGCIM)) ón 21 Lúnasa 2020 go dtí an 11 Márta 2021. Comharba an Ghinearáil Rafael Ramón Blanco Marrero. Roimhe seo, bhí Carvallo Guevara ar fiannas le DGCIM i réigiún Los Andes agus bhí post uaschéime aige sa Bolivarian National Guard. Freagrach as sáruithe tromchúiseacha ar chearta an duine i Veiniséala a rinne oifigigh de chuid DGCIM a bhí faoina cheannas. Sna torthaí a d’fhoilsigh an Misean Neamhspleách Idirnáisiúnta Aimsithe Fíricí faoi Phoblacht Bholavarach Veiniséala le déanaí, cuirtear síos ar DGCIM mar institiúid atá freagrach go díreach as sáruithe tromchúiseacha ar chearta an duine.

                           22.2.2021

                           53.

                           Carlos Enrique TERÁN HURTADO

                           Uimhir Aitheantais: V-8042567
                           Inscne: fireann

                           Briogáidire-Ghinearál ón 5 Iúil 2019 i leith agus ceann ar an Special Directorate of Criminal Investigation of the Directorate General of Military Counter Intelligence (Dirección General de Contrainteligencia Militar (DGCIM)) ó 2019 go dtí 2021. I bhfeidhmeanna roimhe seo, bhí an Briogáidire-Ghinearál Terán Hurtado ina cheann ar na póilíní in Falcón State agus ina cheann ar DGCIM in Táchira State. Freagrach as sáruithe tromchúiseacha ar chearta an duine, lena n-áirítear íde chruálach mhídhaonna ar dhaoine a bhí á gcoinneáil, a rinne oifigigh de chuid DGCIM a bhí faoina cheannas. Sna torthaí mionsonraithe ón Misean Neamhspleách Idirnáisiúnta Aimsithe Fíricí faoi Phoblacht Bholavarach Veiniséala, luaitear go sonrach go bhfuil an Briogáidire-Ghinearál Terán Hurtado ar cheann de na gníomhaithe freagracha, agus go bhfuil baint aige le cás chaptaen de la Sotta.

                           22.2.2021

                           55.

                           Douglas Arnoldo RICO GONZÁLEZ

                           Dáta breithe: 28 Meán Fómhair 1969
                           Uimhir Aitheantais: V-6864238
                           Inscne: fireann

                           Stiúrthóir ar an Bureau for Scientific, Penal, and Criminal Investigation (Cuerpo de Investigaciones Científicas, Penales y Criminalísticas (CICPC)) ón 5 Feabhra 2016 i leith. Roimhe sin, bhí sé ina leas stiúrthóir ar CICPC. Freagrach as sáruithe tromchúiseacha ar chearta an duine i Veiniséala a rinne oifigigh de chuid DGCIM a bhí faoina cheannas. Sa tuarascáil ón Misean Neamhspleách Idirnáisiúnta Aimsithe Fíricí faoi Phoblacht Bholavarach Veiniséala, cuirtear síos ar CICPC mar institiúid a dhéanann sáruithe córasacha ar chearta an duine i Veiniséala. Tá baint ag CICPC le maruithe seachbhreithiúnacha chomh maith, de réir thuarascáil Ard-Choimisinéir na Náisiún Aontaithe um Chearta an Duine a eisíodh an 16 Meitheamh 2021.

                           22.2.2021”.


title: Cinneadh (CBES) 2021/1966 ón gComhairle an 11 Samhain 2021 lena leasaítear Cinneadh (CBES) 2019/1894 maidir le bearta sriantacha i bhfianaise ghníomhaíochtaí druileála neamhúdaraithe na Tuirce sa Mheánmhuir Thoir

text:
                  12.11.2021

                  GA

                  Iris Oifigiúil an Aontais Eorpaigh

                  L 400/157

         CINNEADH (CBES) 2021/1966 ÓN gCOMHAIRLE
         an 11 Samhain 2021
         lena leasaítear Cinneadh (CBES) 2019/1894 maidir le bearta sriantacha i bhfianaise ghníomhaíochtaí druileála neamhúdaraithe na Tuirce sa Mheánmhuir Thoir
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 11 Samhain 2019, ghlac an Chomhairle Cinneadh (CBES) 2019/1894 (1) maidir le bearta sriantacha i bhfianaise ghníomhaíochtaí druileála neamhúdaraithe na Tuirce sa Mheánmhuir Thoir.

                     (2)

                     Rinne an Chomhairle athbhreithniú ar na bearta sriantacha a leagtar amach i gCinneadh (CBES) 2019/1894. Bunaithe ar an athbhreithniú sin, ba cheart síneadh a chur leis na bearta sin go dtí an 12 Samhain 2022 agus na hiontrálacha atá i liosta na ndaoine nádúrtha agus dlítheanacha, na n-eintiteas nó na gcomhlachtaí a leagtar amach san Iarscríbhinn a ghabhann leis an gCinneadh sin a thabhairt cothrom le dáta.

                     (3)

                     Ba cheart Cinneadh (CBES) 2019/1894 a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh (CBES) 2019/1894 mar a leanas:

                        (1)

                        Cuirtear an méid seo a leanas in ionad Airteagal 8:

                           “Airteagal 8
                           Beidh feidhm ag an gCinneadh seo go dtí an 12 Samhain 2022 agus leanfar d’athbhreithniú leanúnach a dhéanamh air. Déanfar é a athnuachan nó a leasú, mar is iomchuí, i gcás ina measfaidh an Chomhairle nach bhfuil a cuspóirí á gcomhlíonadh.”;

                        (2)

                        Leasaítear an Iarscríbhinn mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 11 Samhain 2021.

                  Thar ceann na Comhairle

                  An tUachtarán

               Z. POČIVALŠEK

            (1)  Cinneadh (CBES) 2019/1894 ón gComhairle an 11 Samhain 2019 maidir le bearta sriantacha i bhfianaise ghníomhaíochtaí druileála neamhúdaraithe na Tuirce sa Mheánmhuir Thoir (IO L 291, 12.11.2019, lch. 47).

            IARSCRÍBHINN
            San Iarscríbhinn a ghabhann le Cinneadh (CBES) 2019/1894, cuirtear an méid seo a leanas in ionad iontrálacha 1 agus 2:

                        Ainm

                        Faisnéis sainaitheantais

                        Cúiseanna

                        Dáta an liostaithe

                        “1.

                        Mehmet Ferruh AKALIN

                        Dáta breithe: 9.12.1960
                        Uimhir Phas nó Aitheantais: 13571379758
                        Náisiúntacht: Turcach
                        Inscne: fireann

                        Tá Mehmet Ferruh Akalın ina Leas-Uachtarán (Bainisteoir Cúnta Ginearálta) agus ina chomhalta ar Bhord Stiúrthóirí Chorparáid Pheitriliam na Tuirce (TPAO). Tá sé ina cheann ar Roinn Taiscéalaíochta TPAO.
                        Ina cháil mar Leas-Uachtarán TPAO agus mar cheann na Roinne Taiscéalaíochta, tá Mehmet Ferruh Akalın freagrach as gníomhaíochtaí taiscéalaíochta hidreacarbóin amach ón gcósta de chuid TPAO a phleanáil, a stiúradh agus a chur chun feidhme. Áirítear orthu siúd gníomhaíochtaí druileála TPAO, nár údaraigh Poblacht na Cipire iad, mar a leagtar amach thíos.
                        Rinne na soithí seo a leanas na gníomhaíochtaí druileála neamhúdaraithe sin:

                                    (a)

                                    soitheach druileála TPAO Yavuz i bhfarraige theorann Phoblacht na Cipire idir mí Iúil agus mí Mheán Fómhair 2019;

                                    (b)

                                    soitheach druileála TPAO Yavuz i réimse den limistéar eacnamaíoch eisiach de chuid Phoblacht na Cipire ar thug sí fógra ina leith do na Náisiúin Aontaithe agus atá teormharcáilte i gcomhaontú leis an Éigipt, idir mí Dheireadh Fómhair 2019 agus mí Eanáir 2020;

                                    (c)

                                    soitheach druileála TPAO Yavuz i réimse den limistéar eacnamaíoch eisiach de chuid Phoblacht na Cipire ar thug sí fógra ina leith do na Náisiúin Aontaithe agus atá teormharcáilte i gcomhaontú leis an Éigipt, agus i gcomhaontú le hIosrael, idir mí Eanáir agus mí Aibreáin 2020;

                                    (d)

                                    soitheach druileála TPAO Yavuz i réimse den limistéar eacnamaíoch eisiach de chuid Phoblacht na Cipire ar thug sí fógra ina leith do na Náisiúin Aontaithe agus atá teormharcáilte i gcomhaontú leis an Éigipt, idir mí Aibreáin agus mí Mheán Fómhair 2020;

                                    (e)

                                    soitheach druileála TPAO Fatih i réimse den limistéar eacnamaíoch eisiach de chuid Phoblacht na Cipire ar thug sí fógra ina leith do na Náisiúin Aontaithe, an-ghar dá farraige theorann, idir mí na Samhna 2019 agus mí Eanáir 2020;

                                    (f)

                                    soitheach druileála TPAO Fatih i réimse thiar den limistéar eacnamaíoch eisiach de chuid Phoblacht na Cipire ar thug sí fógra do na Náisiúin Aontaithe ina leith, idir mí na Bealtaine agus mí na Samhna 2019.

                        27.2.2020

                        2.

                        Ali Coscun NAMOGLU

                        Dáta breithe: 27.11.1956
                        Uimhir Phas nó Aitheantais: 11096919534
                        Náisiúntacht: Turcach
                        Inscne: fireann

                        Tá Ali Coscun Namoglu ina Leas-Stiúrthóir ar Roinn Taiscéalaíochta Chorparáid Pheitriliam na Tuirce (TPAO).
                        Sa cháil sin, tá Ali Coscun Namoglu páirteach i ngníomhaíochtaí taiscéalaíochta hidreacarbóin amach ón gcósta de chuid TPAO a phleanáil, a stiúradh agus a chur chun feidhme. Áirítear orthu siúd gníomhaíochtaí druileála TPAO nár údaraigh Poblacht na Cipire iad, mar a leagtar amach thíos.
                        Rinne na soithí seo a leanas na gníomhaíochtaí druileála neamhúdaraithe sin:

                                    (a)

                                    soitheach druileála TPAO Yavuz i bhfarraige theorann Phoblacht na Cipire idir mí Iúil agus mí Mheán Fómhair 2019;

                                    (b)

                                    soitheach druileála TPAO Yavuz i réimse den limistéar eacnamaíoch eisiach de chuid Phoblacht na Cipire ar thug sí fógra ina leith do na Náisiúin Aontaithe agus atá teormharcáilte i gcomhaontú leis an Éigipt, idir mí Dheireadh Fómhair 2019 agus mí Eanáir 2020;

                                    (c)

                                    soitheach druileála TPAO Yavuz i réimse den limistéar eacnamaíoch eisiach de chuid Phoblacht na Cipire ar thug sí fógra ina leith do na Náisiúin Aontaithe agus atá teormharcáilte i gcomhaontú leis an Éigipt, agus i gcomhaontú le hIosrael, idir mí Eanáir 2020 agus mí Aibreáin 2020;

                                    (d)

                                    soitheach druileála TPAO Yavuz i réimse den limistéar eacnamaíoch eisiach de chuid Phoblacht na Cipire ar thug sí fógra ina leith do na Náisiúin Aontaithe agus atá teormharcáilte i gcomhaontú leis an Éigipt, idir mí Aibreáin agus mí Mheán Fómhair 2020;

                                    (e)

                                    soitheach druileála TPAO Fatih i réimse den limistéar eacnamaíoch eisiach de chuid Phoblacht na Cipire ar thug sí fógra ina leith do na Náisiúin Aontaithe, an-ghar dá farraige theorann, idir mí na Samhna 2019 agus mí Eanáir 2020;

                                    (f)

                                    soitheach druileála TPAO Fatih i réimse thiar den limistéar eacnamaíoch eisiach de chuid Phoblacht na Cipire ar thug sí fógra do na Náisiúin Aontaithe ina leith, idir mí na Bealtaine agus mí na Samhna 2019.

                        27.2.2020”


title: Cinneadh (AE) 2021/1987 ón gComhairle an 9 Samhain 2021 maidir leis an seasamh atá le glacadh thar ceann an Aontais Eorpaigh sa Chomhairle um Chomhar a bunaíodh leis an gComhaontú Comhpháirtíochta agus Comhair idir na Comhphobail Eorpacha agus a mBallstáit, de pháirt, agus Poblacht na hAsarbaiseáine, den pháirt eile, a mhéid a bhaineann le síneadh a chur le Tosaíochtaí Comhpháirtíochta AE-na hAsarbaiseáine

text:
                  16.11.2021

                  GA

                  Iris Oifigiúil an Aontais Eorpaigh

                  L 405/5

         CINNEADH (AE) 2021/1987 ÓN gCOMHAIRLE
         an 9 Samhain 2021
         maidir leis an seasamh atá le glacadh thar ceann an Aontais Eorpaigh sa Chomhairle um Chomhar a bunaíodh leis an gComhaontú Comhpháirtíochta agus Comhair idir na Comhphobail Eorpacha agus a mBallstáit, de pháirt, agus Poblacht na hAsarbaiseáine, den pháirt eile, a mhéid a bhaineann le síneadh a chur le Tosaíochtaí Comhpháirtíochta AE-na hAsarbaiseáine
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagail 207 agus 209 de, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Síníodh an Comhaontú Comhpháirtíochta agus Comhair idir na Comhphobail Eorpacha agus a mBallstáit, de pháirt, agus Poblacht na hAsarbaiseáine, den pháirt eile (an “Comhaontú”) an 22 Aibreán 1996 agus tháinig sé i bhfeidhm an 1 Iúil 1999.

                     (2)

                     Faoi Airteagal 81 den Chomhaontú, féadfaidh an Chomhairle um Chomhar, a bunaíodh leis an gComhaontú, moltaí iomchuí a dhéanamh chun cuspóirí an Chomhaontaithe a bhaint amach.

                     (3)

                     Ag an gcruinniú a bhí ag an gComhairle um Chomhar an 28 Meán Fómhair 2018, glacadh Tosaíochtaí Comhpháirtíochta AE-na hAsarbaiseáine le haghaidh na tréimhse 2018-2020.

                     (4)

                     Ba cheart don Chomhairle um Chomhar Moladh a ghlacadh maidir le síneadh a chur le Tosaíochtaí Comhpháirtíochta AE-na hAsarbaiseáine go dtí 2024, agus é sin a dhéanamh trí nós imeachta i scríbhinn.

                     (5)

                     Is iomchuí an seasamh atá le glacadh thar ceann an Aontais sa Chomhairle um Chomhar a bhaineann le síneadh a chur le Tosaíochtaí Comhpháirtíochta AE-na hAsarbaiseáine a bhunú,

               TAR ÉIS AN CINNEADH SEO A GHLACADH:

            Airteagal 1
            Maidir leis an seasamh atá le glacadh thar ceann an Aontais sa Chomhairle um Chomhar a bunaíodh leis an gComhaontú Comhpháirtíochta agus Comhair idir na Comhphobail Eorpacha agus a mBallstáit, de pháirt, agus Poblacht na hAsarbaiseáine, den pháirt eile, a mhéid a bhaineann le moladh a ghlacadh maidir le síneadh a chur le Tosaíochtaí Comhpháirtíochta AE-na hAsarbaiseáine go dtí 2024, beidh an seasamh sin bunaithe ar an dréachtmholadh ón gComhairle um Chomhar (1).

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 9 Samhain 2021.

                  Thar ceann na Comhairle

                  An tUachtarán

               A. ŠIRCELJ

            (1)  Féach doiciméad ST 11568/1/21 REV1 ag http://register.consilium.europa.eu.


title: Cinneadh (AE) 2021/1988 ón gComhairle an 9 Samhain 2021 lena gceaptar comhalta, arna mholadh ag Poblacht Chónaidhme na Gearmáine, de Choiste na Réigiún

text:
                  16.11.2021

                  GA

                  Iris Oifigiúil an Aontais Eorpaigh

                  L 405/7

         CINNEADH (AE) 2021/1988 ÓN gCOMHAIRLE
         an 9 Samhain 2021
         lena gceaptar comhalta, arna mholadh ag Poblacht Chónaidhme na Gearmáine, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint do Chinneadh (AE) 2019/852 ón gComhairle an 21 Bealtaine 2019 lena gcinntear comhdhéanamh Choiste na Réigiún (1),
         Ag féachaint don togra ó Rialtas na Gearmáine,
         De bharr an mhéid seo a leanas:

                     (1)

                     De bhun Airteagal 300(3) den Chonradh, tá Coiste na Réigiún le bheith comhdhéanta d’ionadaithe do chomhlachtaí réigiúnacha agus áitiúla a bhfuil sainordú toghchánach in údarás réigiúnach nó áitiúil acu nó atá freagrach go polaitiúil do thionól tofa.

                     (2)

                     An 10 Nollaig 2019, ghlac an Chomhairle Cinneadh (AE) 2019/2157 (2), lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025.

                     (3)

                     Tá suíochán comhalta ar Choiste na Réigiún tagtha chun bheith folamh tar éis deireadh a theacht leis an sainordú náisiúnta ar dá bhun a moladh Guido WOLF a cheapadh.

                     (4)

                     Mhol Rialtas na Gearmáine Florian HASSLER, ar ionadaí do chomhlacht réigiúnach nó áitiúil é agus atá freagrach go polaitiúil do thionól tofa, Staatssekretär für politische Koordinierung und Europa im Staatsministerium Baden-Württemberg (Státrúnaí um Chomhordú Polaitiúil agus um an Eoraip in Aireacht Stáit Baden-Württemberg), mar chomhalta de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025,

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar Florian HASSLER, ar ionadaí do chomhlacht réigiúnach nó áitiúil é agus atá freagrach go polaitiúil do thionól tofa, Staatssekretär für politische Koordinierung und Europa im Staatsministerium Baden-Württemberg (Státrúnaí um Chomhordú Polaitiúil agus um an Eoraip in Aireacht Stáit Baden-Württemberg), mar chomhalta de Choiste na Réigiún ar feadh a bhfuil fágtha den téarma oifige reatha, dar críoch an 25 Eanáir 2025.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 9 Samhain 2021.

                  Thar ceann na Comhairle

                  An tUachtarán

               A. ŠIRCELJ

            (1)  IO L 139, 27.5.2019, lch. 13.

            (2)  Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).


title: Cinneadh (CBES) 2021/1989 ón gComhairle an 15 Samhain 2021 lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis

text:
                  16.11.2021

                  GA

                  Iris Oifigiúil an Aontais Eorpaigh

                  L 405/8

         CINNEADH (CBES) 2021/1989 ÓN gCOMHAIRLE
         an 15 Samhain 2021
         lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 15 Deireadh Fómhair 2012, ghlac an Chomhairle Cinneadh 2012/642/CBES (1) maidir le bearta sriantacha i gcoinne na Bealarúise.

                     (2)

                     An 24 Meitheamh 2021, ghlac an Chomhairle Cinneadh (CBES) 2021/1031 (2), lenar leasaíodh Cinneadh 2012/642/CBES chun roinnt srianta eacnamaíocha a thabhairt isteach, lena n-áirítear toirmeasc ar árachas agus athárachas a sholáthar do Rialtas na Bealarúise agus do chomhlachtaí agus gníomhaireachtaí poiblí na Bealarúise.

                     (3)

                     Sa chomhthéacs seo, is iomchuí eisceachtaí áirithe a thabhairt isteach ón toirmeasc ar árachas agus athárachas a sholáthar do Rialtas na Bealarúise agus do chomhlachtaí agus gníomhaireachtaí poiblí na Bealarúise.

                     (4)

                     Tá gá le tuilleadh gníomhaíochta ón Aontas chun bearta áirithe a chur chun feidhme.

                     (5)

                     Ba cheart, dá bhrí sin, Cinneadh 2012/642/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Cuirtear an méid seo a leanas in ionad Airteagal 2j de Chinneadh 2012/642/CBES:

                  “Airteagal 2j

                     1.   Toirmeascfar árachas nó athárachas a sholáthar do:

                                 (a)

                                 Rialtas na Bealarúise, a chomhlachtaí, corparáidí nó gníomhaireachtaí poiblí; nó

                                 (b)

                                 aon duine nádúrtha nó dlítheanach, eintiteas nó comhlacht ag gníomhú dó thar ceann nó faoi threoir duine dlítheanach, eintiteas nó comhlacht dá dtagraítear i bpointe (a).

                     2.   Ní bheidh feidhm ag na toirmisc i mír 1 maidir le hárachas éigeantach nó árachas dliteanais tríú páirtí a sholáthar do dhaoine, d’eintitis nó do chomhlachtaí na Bealarúise i gcás ina bhfuil an riosca arna árachú suite san Aontas, ná maidir le hárachas a sholáthar do mhisin taidhleoireachta nó chonsalacha na Bealarúise san Aontas.

                     3.   Beidh na toirmisc i mír 1 gan dochar d’fhorghníomhú conarthaí a tugadh i gcrích roimh an 25 Meitheamh 2021 ná do chonarthaí coimhdeacha is gá chun conarthaí den sórt sin a fhorghníomhú.”.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 15 Samhain 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh 2012/642/CBES ón gComhairle an 15 Deireadh Fómhair 2012 maidir le bearta sriantacha i bhfianaise na staide sa Bhealarúis (IO L 285, 17.10.2012, lch. 1).

            (2)  Cinneadh (CBES) 2021/1031 ón gComhairle an 24 Meitheamh 2021 lena leasaítear Cinneadh 2012/642/CBES maidir le bearta sriantacha i bhfianaise na staide sa Bhealarúis (IO L 224 I, 24.6.2021, lch. 15).


title: Cinneadh (CBES) 2021/1990 ón gComhairle an 15 Samhain 2021 lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis

text:
                  16.11.2021

                  GA

                  Iris Oifigiúil an Aontais Eorpaigh

                  L 405/10

         CINNEADH (CBES) 2021/1990 ÓN gCOMHAIRLE
         an 15 Samhain 2021
         lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 15 Deireadh Fómhair 2012, ghlac an Chomhairle Cinneadh 2012/642/CBES (1) a bhaineann le bearta sriantacha i gcoinne na Bealarúise.

                     (2)

                     An 21 agus an 22 Deireadh Fómhair 2021, ghlac an Chomhairle Eorpach conclúidí inar dhearbhaigh sí nach mbeidh glacadh aici le haon iarracht dá ndéanfaidh tríú tíortha teacht i dtír ar imircigh chun críoch polaitiúil, cháin sí gach ionsaí hibrideach ag teorainneacha an Aontais agus dhearbhaigh sí go bhfreagróidh sí dá réir. Chuir sí i dtreis go leanfaidh an tAontas den ionsaí leanúnach a thosaigh réimeas na Bealarúise a chomhrac, lena n-áirítear trí bhearta sriantacha breise a ghlacadh i gcoinne daoine agus eintitis dhlítheanacha, i gcomhréir lena chur chuige céimnitheach, mar ábhar práinne.

                     (3)

                     I bhfianaise a thromchúisí atá an staid, measann an Chomhairle gur cheart na critéir ainmniúcháin atá i gCinneadh 2012/642/CBES a leasú ionas go bhféadfaí bearta sriantacha spriocdhírithe a chur i bhfeidhm i gcoinne daoine nádúrtha nó dlítheanacha, eintitis nó comhlachtaí a eagraíonn nó a rannchuidíonn le gníomhaíochtaí de chuid réimeas Lukashenka lena n-éascaítear trasnú neamhdhleathach theorainneacha seachtracha an Aontais nó aistriú earraí toirmiscthe agus aistriú neamhdhleathach earraí srianta, lena n-áirítear earraí guaiseacha, isteach i gcríoch Bhallstáit.

                     (4)

                     Ba cheart, dá bhrí sin, Cinneadh 2012/642/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh 2012/642/CBES mar a leanas:

                        (1)

                        cuirtear an méid seo a leanas in ionad Airteagal 3(1):

                           “1.   Déanfaidh na Ballstáit na bearta is gá chun teacht isteach ina gcríocha, nó chun idirthuras trína gcríocha, a chosc, i leith na ndaoine a liostaítear san Iarscríbhinn, mar a leanas:

                                       (a)

                                       daoine atá freagrach as sáruithe tromchúiseacha ar chearta an duine nó as cos ar bolg a dhéanamh ar an tsochaí shibhialta agus ar an bhfreasúra daonlathach, nó a mbaineann a ngníomhaíochtaí an bonn den daonlathas nó den smacht reachta sa Bhealarúis, agus aon duine a bhfuil baint aige leo;

                                       (b)

                                       daoine a bhaineann tairbhe as réimeas Lukashenka nó a thugann tacaíocht dó; nó

                                       (c)

                                       daoine a eagraíonn nó a rannchuidíonn le gníomhaíochtaí réimeas Lukashenka lena n-éascaítear na nithe seo a leanas:

                                                   (i)

                                                   trasnú neamhdhleathach theorainneacha seachtracha an Aontais; nó

                                                   (ii)

                                                   aistriú earraí toirmiscthe agus aistriú neamhdhleathach earraí srianta, lena n-áirítear earraí guaiseacha, isteach i gcríoch Bhallstáit.”;

                        (2)

                        cuirtear an méid seo a leanas in ionad Airteagal 4(1):

                           “1.   Déanfar cistí agus acmhainní eacnamaíocha ar leis, ar i seilbh nó ar faoi rialú daoine, eintiteas nó comhlachtaí a liostaítear san Iarscríbhinn a chalcadh, ar daoine, eintiteas nó comhlachtaí iad a chomhlíonann aon cheann de na critéir seo a leanas:

                                       (a)

                                       daoine, eintitis nó comhlachtaí atá freagrach as sáruithe tromchúiseacha ar chearta an duine nó as cos ar bolg a dhéanamh ar an tsochaí shibhialta agus ar an bhfreasúra daonlathach, nó a mbaineann a ngníomhaíochtaí an bonn den daonlathas nó den smacht reachta sa Bhealarúis, agus aon daoine nádúrtha nó dlítheanacha, eintitis nó comhlachtaí a bhfuil baint acu le daoine, eintitis nó comhlachtaí den sórt sin;

                                       (b)

                                       daoine nádúrtha nó dlítheanacha, eintitis nó comhlachtaí a bhaineann tairbhe as réimeas Lukashenka nó a thacaíonn leis;

                                       (c)

                                       daoine nádúrtha nó dlítheanacha, eintitis nó comhlachtaí a eagraíonn nó a rannchuidíonn le gníomhaíochtaí réimeas Lukashenka lena n-éascaítear na nithe seo a leanas:

                                                   (i)

                                                   trasnú neamhdhleathach theorainneacha seachtracha an Aontais; nó

                                                   (ii)

                                                   aistriú earraí toirmiscthe agus aistriú neamhdhleathach earraí srianta, lena n-áirítear earraí guaiseacha, isteach i gcríoch Bhallstáit;

                                       (d)

                                       daoine dlítheanacha, eintitis nó comhlachtaí atá ar úinéireacht nó faoi rialú ag daoine, eintitis nó comhlachtaí a thagann faoi phointe (a), pointe (b) nó pointe (c).”.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 15 Samhain 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh 2012/642/CBES ón gComhairle an 15 Deireadh Fómhair 2012 a bhaineann le bearta sriantacha i bhfianaise na staide sa Bhealarúis (IO L 285, 17.10.2012, lch. 1).


title: Cinneadh (CBES) 2021/1991 ón gComhairle an 15 Samhain 2021 lena leasaítear Cinneadh (CBES) 2020/1465 maidir le gníomhaíocht ón Aontas Eorpach chun tacú le Sásra Fíorúcháin agus Cigireachta na Náisiún Aontaithe in Éimin (UNVIM)

text:
                  16.11.2021

                  GA

                  Iris Oifigiúil an Aontais Eorpaigh

                  L 405/12

         CINNEADH (CBES) 2021/1991 ÓN gCOMHAIRLE
         an 15 Samhain 2021
         lena leasaítear Cinneadh (CBES) 2020/1465 maidir le gníomhaíocht ón Aontas Eorpach chun tacú le Sásra Fíorúcháin agus Cigireachta na Náisiún Aontaithe in Éimin (UNVIM)
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 28(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 18 Meán Fómhair 2018, bunaithe ar iarraidh ó Shásra Fíorúcháin agus Cigireachta na Náisiún Aontaithe (UNVIM), ghlac an Chomhairle Cinneadh (CBES) 2018/1249 (1) maidir le gníomhaíocht ón Aontas Eorpach chun tacú leis an UNVIM.

                     (2)

                     An 12 Deireadh Fómhair 2020, bunaithe ar iarraidh ó UNVIM, ghlac an Chomhairle Cinneadh (CBES) 2020/1465 (2) agus rinne sí gníomhaíocht an Aontais a athnuachan chun tacú leis UNVIM ar feadh tréimhse 12 mhí.

                     (3)

                     Le Rún 2586 (2021) ó Chomhairle Slándála na Náisiún Aontaithe, cuireadh síneadh le sainordú Mhisean na Náisiún Aontaithe chun tacú le Comhaontú Hodeidah (UNMHA) agus rinneadh é a oiriúnú chun tacú le cur chun feidhme an chomhaontaithe maidir le Cathair Hodeidah (UNMHA) agus calafoirt Hodeidah, Saleef agus Ras Issa, a leagtar amach i gComhaontú Stócólm agus a thug na páirtithe uile sa choinbhleacht in Éimin i gcrích an 13 Nollaig 2018 le Rún 2451 (2018), agus a formhuiníodh le Rún 2452 (2019) ó Chomhairle Slándála na Náisiúin Aontaithe.

                     (4)

                     D’iarr UNVIM tuilleadh tacaíochta ar an Aontas ar feadh bliana, lena n-áirítear síneadh a chur leis an tréimhse, go dtí an 28 Feabhra 2022, tréimhse ar lena linn a fhéadfar an ranníocaíocht arna deonú faoi Chinneadh (CBES) 2020/1465 a úsáid, mar aon le ranníocaíocht bhreise don tréimhse ón 1 Márta 2022 go dtí an 30 Meán Fómhair 2022.

                     (5)

                     Chun a shainordú a chomhlíonadh, rinneadh UNVIM a imscaradh chuig áiteanna i dtíortha comharsanachta Éimin, go háirithe Djibouti agus an Araib Shádach.

                     (6)

                     Ba cheart don Aontas a thacaíocht do UNVIM a athnuachan ar feadh bliana agus a oiriúnú chun a shainordú a chur chun feidhme,

               TAR ÉIS AN CINNEADH SEO A GHLACADH:

            Airteagal 1
            Leasaítear, leis seo, Cinneadh (CBES) 2020/1465 mar a leanas:

                        (1)

                        Leasaítear Airteagal 1(3) mar a leanas:

                                    (a)

                                    cuirtear an méid seo a leanas in ionad na chéad fhomhíre:

                                       ‘3.   Leis an gCinneadh seo, tabharfaidh an tAontas tacaíocht d’Oifig Thoscaire Speisialta Ardrúnaí na Náisiún Aontaithe le haghaidh Éimin agus UNMHA i dtaca le UNVIM a imscaradh i gcalafoirt Hodeidah, Saleef agus Ras Issa agus in áiteanna eile i dtíortha comharsanachta Éimin, de réir mar is gá chun UNMHA a chur chun feidhme. Chun na críche sin, rannchuideoidh an tAontas leis na costais a bhaineann le UNVIM a atreisiú, agus ar an gcaoi sin cuideoidh sé le freagairt do riachtanais mhuintir Éimin mar chuid de straitéis dhaonnúil níos leithne.’;

                                    (b)

                                    agus scriostar an dara fomhír;

                        (2)

                        In Airteagal 3, cuirtear an méid seo a leanas in ionad mhír 1:

                           ‘1.   Is é EUR 2 059 838 a bheidh sna méideanna tagartha airgeadais chun an tionscadal dá dtagraítear in Airteagal 1 a chur chun feidhme don tréimhse ón1 Deireadh Fómhair 2020 go dtí an 28 Feabhra 2022 agus is é EUR 2 200 000 a bheidh i gceist don tréimhse ón 1 Márta 2022 go dtí an 30 Meán Fómhair 2022. Déanfaidh an Chomhairle athbhreithniú ar an méid tagartha seo faoin 1 Márta 2022 bunaithe, inter alia, ar an ráta ionsúcháin agus ar mheasúnú ar riachtanais ón gCoimisiún’;

                        (3)

                        In Airteagal 5, cuirtear an méid seo a leanas in ionad na habairte deireanaí:
                        ‘Rachaidh sé in éag an 30 Meán Fómhair 2022.’;

                        (4)

                        Scriostar an Iarscríbhinn.

            Airteagal 2
            Tiocfaidh an Cinneadh seo i bhfeidhm ar dháta a ghlactha.
            Beidh feidhm aige ón 1 Deireadh Fómhair 2021.

            Arna dhéanamh sa Bhruiséil, 15 Samhain 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh ón gComhairle (CBES) 2018/1249 an 18 Meán Fómhair 2018 maidir le gníomhaíocht ón Aontas Eorpach chun tacú le Sásra Cigireachta agus Fíoraithe na Náisiún Aontaithe in Éimin (IO L 235, 19.9.2018, lch. 14).

            (2)  Cinneadh (CBES) 2018/1249 ón gComhairle maidir le gníomhaíocht ón Aontas Eorpach chun tacú le Sásra Fíorúcháin agus Cigireachta na Náisiún Aontaithe in Éimin (IO L 335, 13.10.2020, lch. 13).


title: Cinneadh (CBES) 2021/2008 ón gComhairle an 16 Samhain 2021 lena leasaítear agus lena nuashonraítear Cinneadh (CBES) 2018/340 lena mbunaítear liosta na dtionscadal atá le forbairt faoi PESCO

text:
                  17.11.2021

                  GA

                  Iris Oifigiúil an Aontais Eorpaigh

                  L 407/37

         CINNEADH (CBES) 2021/2008 ÓN gCOMHAIRLE
         an 16 Samhain 2021
         lena leasaítear agus lena nuashonraítear Cinneadh (CBES) 2018/340 lena mbunaítear liosta na dtionscadal atá le forbairt faoi PESCO
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, go háirithe Airteagal 46(6) de,
         Ag féachaint do Chinneadh (CBES) 2017/2315 ón gComhairle an 11 Nollaig 2017 lena mbunaítear buanchomhar struchtúrtha (PESCO) agus lena gcinntear liosta na mBallstát rannpháirteach (1),
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 11 Nollaig 2017, ghlac an Chomhairle Cinneadh (CBES) 2017/2315.

                     (2)

                     Le hAirteagal 4(2), pointe (e) de Chinneadh (CBES) 2017/2315 foráiltear go bhfuil an Chomhairle chun liosta na dtionscadal atá le forbairt faoi PESCO a bhunú, lena léirítear tacaíocht d’fhorbairt cumais agus tacaíocht shuntasach a sholáthar d’oibríochtaí agus do mhisin an chomhbheartais slándála agus cosanta (CBSC) ó thaobh na n-acmhainní agus cumas de.

                     (3)

                     An 6 Márta 2018, ghlac an Chomhairle Cinneadh (CBES) 2018/340 (2) lena mbunaítear liosta na dtionscadal atá le forbairt faoi PESCO.

                     (4)

                     An 6 Márta 2018, ghlac an Chomhairle Moladh a bhaineann le treochlár le haghaidh chur chun feidhme PESCO (3) (‘an Moladh’), freisin.

                     (5)

                     I mír 9 den Mholadh, sonraíodh gur cheart don Chomhairle liosta thionscadal PESCO a nuashonrú faoi mhí na Samhna 2018 chun an chéad tacar eile tionscadal a áireamh, i gcomhréir leis an nós imeachta a leagtar amach in Airteagal 5 de Chinneadh (CBES) 2017/2315, lena bhforáiltear go háirithe go bhféadfaidh Ardionadaí an Aontais do Ghnóthaí Eachtracha agus don Bheartas Slándála (‘an tArdionadaí’) moladh a dhéanamh a bhaineann le sainaithint tionscadal PESCO agus a bhaineann le meastóireacht a dhéanamh orthu, ar bhonn measúnuithe arna soláthar ag rúnaíocht PESCO, go bhféadfaidh an Chomhairle cinneadh a dhéanamh, tar éis comhairle mhíleata a fháil ó Choiste Míleata an Aontais Eorpaigh (EUMC).

                     (6)

                     An 25 Meitheamh 2018, ghlac an Chomhairle Cinneadh (CBES) 2018/909 (4) lena mbunaítear tacar coiteann rialacha rialachais do thionscadail PESCO.

                     (7)

                     An 19 Samhain 2018, ghlac an Chomhairle Cinneadh (CBES) 2018/1797 (5) lena leasaítear agus lena nuashonraítear Cinneadh (CBES) 2018/340.

                     (8)

                     An 14 Bealtaine 2019, ghlac an Chomhairle Moladh lena ndéantar measúnú ar an dul chun cinn a rinne na Ballstáit rannpháirteacha chun na gealltanais a tugadh faoi chuimsiú PESCO (6) a chomhlíonadh.

                     (9)

                     An 12 Samhain 2019, ghlac an Chomhairle Cinneadh (CBES) 2019/1909 (7) lena leasaítear agus lena nuashonraítear Cinneadh (CBES) 2018/340.

                     (10)

                     An 20 Samhain 2020, ghlac an Chomhairle Conclúidí maidir le hAthbhreithniú Straitéiseach PESCO 2020.

                     (11)

                     An 20 Samhain 2020, ghlac an Chomhairle Cinneadh (CBES) 2020/1746 (8) lena leasaítear agus lena nuashonraítear Cinneadh (CBES) 2018/340.

                     (12)

                     An 29 Meán Fómhair 2021, thug an tArdionadaí moladh don Chomhairle maidir le tograí tionscadail faoi chuimsiú PESCO a shainaithint agus meastóireacht a dhéanamh orthu.

                     (13)

                     An 19 Deireadh Fómhair 2021, tháinig an Coiste Polaitiúil agus Slándála ar chomhaontú maidir leis na moltaí atá i gcomhairle mhíleata EUMC i ndáil leis an moladh ón Ardionadaí i dtaca le tograí tionscadail faoi chuimsiú PESCO a shainaithint agus meastóireacht a dhéanamh orthu.

                     (14)

                     Ba cheart don Chomhairle, dá bhrí sin, Cinneadh (CBES) 2018/340 a leasú agus a nuashonrú,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh (CBES) 2018/340 mar a leanas:

                        (1)

                        in Airteagal 1, cuirtear na tionscadail seo a leanas leis an liosta:

                                    ‘48.

                                    Lárionad Ionsamhlúcháin agus Tástála um Phríomhthainc Chatha (MBT-SIMTEC);

                                    49.

                                    Comhpháirtíocht Mhíleata an Aontais Eorpaigh (AE MilPart);

                                    50.

                                    Eilimintí Sár-Riachtanacha an Tionlacain Eorpaigh (4E);

                                    51.

                                    Feithicil Dhromchla Leath-Uathrialaitheach Mheánmhéide (M-SASV);

                                    52.

                                    Aeriompar Straitéiseach do Lasta Ollmhór (SATOC);

                                    53.

                                    RPAS Beag den Chéad Ghlúin Eile (NGSR);

                                    54.

                                    Stáisiún Nasctha Rótarárthaigh do Ladrainn;

                                    55.

                                    Mionarmáin Inscálaithe (SSW);

                                    56.

                                    Aerchumhacht;

                                    57.

                                    Lasta Oirbheartaíochta Meánmhéide amach anseo (FMTC);

                                    58.

                                    Cónaidhmeanna Cibear-Raonta (CRF);

                                    59.

                                    Samhaltú Uathoibrithe, Sainaithint agus Measúnú Damáiste ar Thír-Raon Uirbeach (AMIDA-UT);

                                    60.

                                    Mol Comhchoiteann d’Íomhánna Rialtasacha (CoHGI);

                                    61.

                                    Sócmhainní Spáis a Chosaint (DoSA).’;

                        (2)

                        in Iarscríbhinn I, cuirtear isteach na hiontrálacha a leagtar amach in Iarscríbhinn I a ghabhann leis an gCinneadh seo;

                        (3)

                        déantar an téacs atá in Iarscríbhinn II a ghabhann leis an gCinneadh seo a chur in ionad Iarscríbhinn II.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 16 Samhain 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 331, 14. 12. 2017, lch. 57.

            (2)  Cinneadh (CBES) 2018/340 ón gComhairle an 6 Márta 2018 lena mbunaítear liosta na dtionscadal atá le forbairt faoi PESCO (IO L 65, 8.3.2018, lch. 24).

            (3)  Moladh ón gComhairle an 6 Márta 2018 maidir le treochlár i ndáil le cur chun feidhme PESCO (IO C 88, 8. 3. 2018, lch. 1).

            (4)  Cinneadh (CBES) 2018/909 ón gComhairle an 25 Meitheamh 2018 lena mbunaítear tacar coiteann rialacha rialachais do thionscadail PESCO (IO L 161, 26.6.2018, lch. 37).

            (5)  Cinneadh (CBES) 2018/1797 ón gComhairle an 19 Samhain 2018 lena leasaítear agus lena nuashonraítear Cinneadh 2018/340 lena mbunaítear liosta na dtionscadal atá le forbairt faoi PESCO (IO L 294, 21.11.2018, lch. 18).

            (6)  Moladh ón gComhairle an 14 Bealtaine 2019 lena ndéantar measúnú ar an dul chun cinn a rinne na Ballstáit rannpháirteacha chun na gealltanais a tugadh faoi chuimsiú an bhuanchomhair struchtúrtha (PESCO) a chomhlíonadh (IO C 166, 15.5.2019, lch.1).

            (7)  Cinneadh (CBES) 2019/1909 ón gComhairle an 12 Samhain 2019 lena leasaítear agus lena nuashonraítear Cinneadh (CBES) 2018/340 liosta na dtograí atá le forbairt faoi PESCO (IO L 293, 14.11.2019, lch. 113).

            (8)  Cinneadh (CBES) 2020/1746 ón gComhairle an 20 Samhain 2020 lena leasaítear agus lena nuashonraítear Cinneadh (CBES) 2018/340 lena mbunaítear liosta na dtionscadal atá le forbairt faoi PESCO (IO L 393, 23.11.2020, lch. 12).

            IARSCRÍBHINN I

                        Tionscadal

                        Rannpháirtithe an Tionscadail

                                    48.

                                    Lárionad Ionsamhlúcháin agus Tástála um Phríomhthainc Chatha (MBT-SIMTEC)

                        An Ghréig, an Fhrainc, an Chipir

                                    49.

                                    Comhpháirtíocht Mhíleata an Aontais Eorpaigh (AE MilPart)

                        An Fhrainc, an Eastóin, an Iodáil, an Ostair

                                    50.

                                    Eilimintí Sár-Riachtanacha an Tionlacain Eorpaigh (4E)

                        An Spáinn, an Iodáil, an Phortaingéil

                                    51.

                                    Feithicil Dhromchla Leath-Uathrialaitheach Mheánmhéide (M-SASV)

                        An Eastóin, an Fhrainc, an Laitvia, an Rómáin

                                    52.

                                    Aeriompar Straitéiseach do Lasta Ollmhór (SATOC)

                        An Ghearmáin, an tSeicia, an Fhrainc, an Ísiltír, an tSlóivéin

                                    53.

                                    RPAS Beag den Chéad Ghlúin Eile (NGSR)

                        An Spáinn, an Ghearmáin, an Phortaingéil, an Rómáin, an tSlóivéin

                                    54.

                                    Stáisiún Nasctha Rótarárthaigh do Ladrainn

                        An Iodáil, an Fhrainc

                                    55.

                                    Mionarmáin Inscálaithe (SSW)

                        An Iodáil, an Fhrainc

                                    56.

                                    Aerchumhacht

                        An Fhrainc, an Ghréig, an Chróit

                                    57.

                                    Lasta Oirbheartaíochta Meánmhéide amach anseo (FMTC)

                        An Fhrainc, an Ghearmáin, an tSualainn

                                    58.

                                    Cónaidhmeanna Cibear-Raonta (CRF)

                        An Eastóin, an Bhulgáir, an Fhrainc, an Iodáil, an Laitvia, Lucsamburg, an Fhionlainn

                                    59.

                                    Samhaltú Uathoibrithe, Sainaithint agus Measúnú Damáiste ar Thír-Raon Uirbeach (AMIDA-UT)

                        An Phortaingéil, an Spáinn, an Fhrainc

                                    60.

                                    Mol Comhchoiteann d’Íomhánna Rialtasacha (CoHGI

                        An Ghearmáin, an Spáinn, an Fhrainc, an Liotuáin, Lucsamburg, an Ísiltír, an Ostair, An Rómáin

                                    61.

                                    Sócmhainní Spáis a Chosaint (DoSA)

                        An Fhrainc, an Ghearmáin, an Iodáil, an Ostair an Pholainn, an Phortaingéil, An Rómáin

            IARSCRÍBHINN II
            LIOSTA NUASHONRAITHE COMHDHLÚITE DE RANNPHÁIRTITHE NA dTIONSCADAL AR LEITH

                        Tionscadal

                        Rannpháirtithe an Tionscadail

                                    1.

                                    Ceannasaíocht Leighis Eorpach (EMC)

                        An Ghearmáin, an Bheilg, an tSeicia, an Eastóin, an Spáinn, an Fhrainc, an Iodáil, Lucsamburg, an Ungáir, an Ísiltír, an Pholainn, an Rómáin, an tSlóvaic, an tSualainn

                                    2.

                                    Raidió Bogearraí-Shainithe Slán Eorpach (ESSOR)

                        An Fhrainc, an Bheilg, an Ghearmáin, an Spáinn, an Iodáil, an Ísiltír, an Pholainn, an Phortaingéil, an Fhionlainn

                                    3.

                                    Líonra na Mol Lóistíochta san Eoraip agus na Tacaíochta d'Oibríochtaí

                        An Ghearmáin, an Bheilg, an Bhulgáir, an Ghréig, an Spáinn, an Fhrainc, an Chróit, an Iodáil, an Chipir, an Liotuáin, an Ungáir, an Ísiltír, an Pholainn, an tSlóivéin, an tSlóvaic

                                    4.

                                    An tSoghluaisteacht Mhíleata

                        An Ísiltír, an Bheilg, an Bhulgáir, an tSeicia, an Ghearmáin, an Eastóin, an Ghréig, an Spáinn, an Fhrainc, an Chróit, an Iodáil, an Chipir, an Laitvia, an Liotuáin, Lucsamburg, an Ungáir, an Ostair, an Pholainn, an Phortaingéil, an Rómáin, an tSlóivéin, an tSlóvaic, an Fhionlainn, an tSualainn

                                    5.

                                    An Lárionad Deimhniúcháin Oiliúna Eorpach um Airm Eorpacha

                        An Iodáil, an Ghréig

                                    6.

                                    Feidhm Oibríochtúil Fuinnimh (EOF)

                        An Fhrainc, an Bheilg, an Spáinn, an Iodáil, an tSlóivéin

                                    7.

                                    Pacáiste chun Cumas Míleata Fóirithinte a Imlonnú i gcás Tubaistí (DM-DRCP)

                        An Iodáil, an Ghréig, an Spáinn, an Chróit, an Ostair

                                    8.

                                    Córais Mhuirí (leath-)Uathrialaitheacha um Fhrithbhearta Mianach (MAS MCM)

                        An Bheilg, an Ghréig, an Fhrainc, an Laitvia, an Ísiltír, an Pholainn, an Phortaingéil, an Rómáin

                                    9.

                                    Faireachas agus Cosaint Cuanta agus Mhuirí (HARMSPRO)

                        An Iodáil, an Ghréig, an Pholainn, an Phortaingéil

                                    10.

                                    Uasghrádú Faireachais Mhuirí

                        An Ghréig, an Bhulgáir, Éire, an Spáinn, an Fhrainc, an Chróit, an Iodáil, an Chipir

                                    11.

                                    An tArdán le haghaidh Comhroinnt Faisnéise faoi Fhreagairt Cibearbhagairtí agus Cibirtheagmhas)

                        An Ghréig, an Iodáil, an Chipir, an Ungáir, an Phortaingéil

                                    12.

                                    Foirne Mearfhreagartha Cibirtheagmhas agus Cúnamh Frithpháirteach maidir le Cibearshlándáil

                        An Liotuáin, an Eastóin, an Chróit, an Ísiltír, an Pholainn, an Rómáin

                                    13.

                                    Córas Ceannais agus Comhordaithe (C2) Straitéiseach um Misin agus Oibríochtaí CBSC (EUMILCOM)

                        An Spáinn, an Ghearmáin, an Fhrainc, an Iodáil, Lucsamburg, an Phortaingéil

                                    14.

                                    Feithicil troda choisithe armúrtha / Feithicil ionsaithe amfaibiach / Feithicil armúrtha éadrom (AIFV/AAV/LAV)

                        An Iodáil, an Ghréig, an tSlóvaic

                                    15.

                                    Tacaíocht Lámhaigh Indíreach (EuroArtillery)

                        An tSlóvaic, an Iodáil, an Ungáir

                                    16.

                                    Lárionad Oibríochtaí EUFOR um Fhreagairt Géarchéimeanna (EUFOR CROC)

                        An Ghearmáin, an Ghréig, an Spáinn, an Fhrainc, an Iodáil, an Chipir, an Ostair

                                    17.

                                    Oiliúint ar phíolótú héileacaptar faoi theocht ard agus ar airde mhór (Oiliúint H3)

                        An Ghréig, an Iodáil, an Rómáin

                                    18.

                                    Scoil faisnéise chomhpháirteach an Aontais (JEIS)

                        An Ghréig, an Chipir

                                    19.

                                    Lárionaid Tástála agus Mheastóireachta AE

                        An Fhrainc, an tSualainn, an tSlóvaic

                                    20.

                                    Córas Comhtháite Talún Gan Foireann (iUGS)

                        An Eastóin, an Bheilg, an tSeicia, an Ghearmáin, an Spáinn, an Fhrainc, an Laitvia, an Ungáir, an Ísiltír, an Pholainn, an Fhionlainn

                                    21.

                                    Córais Diúracán Láthair Chatha Talún AE thar an líne amhairc (BLOS)

                        An Fhrainc, an Bheilg, an Chipir

                                    22.

                                    Pacáiste Cumais Idirghabhála Fo-Uisce Modúlach In-imscartha (DIVEPACK)

                        An Bhulgáir, an Ghréig, an Fhrainc, an Rómáin

                                    23.

                                    Córais Eorpacha Aerárthaí Cianrialaithe Meánairde Fad-Aga - MALE RPAS (Eurodrone)

                        An Ghearmáin, an tSeicia, an Spáinn, an Fhrainc, an Iodáil

                                    24.

                                    Héileacaptair Ionsaithe TIGER Marc III de chuid na hEorpa

                        An Fhrainc, an Ghearmáin, an Spáinn

                                    25.

                                    Córas in aghaidh Aerárthaí Gan Foireann (C-UAS)

                        An Iodáil, an tSeicia

                                    26.

                                    Ardán Aerloinge Ard-Atmaisféir na hEorpa (EHAAP) – Síorchumas Faisnéise, Faireachais agus Taiscéalaíochta (ISR)

                        An Iodáil, an Fhrainc

                                    27.

                                    Post Ceannais (CP) In-imscartha Aonuaire do Cheannas agus Rialú (C2) Oirbheartaíoch na bhFórsaí Oibríochtaí Speisialta (SOF) i gcás Oibríochtaí Beaga Comhpháirteacha (SJO) – (SOCC) i gcás SJO

                        An Ghréig, an Chipir

                                    28.

                                    Clár um Chumas Cogaíochta Leictreonaí agus um Idir-inoibritheacht don Fhaisnéis, Faireachas agus Taiscéalaíocht (JISR) amach anseo

                        An tSeicia, an Ghearmáin

                                    29.

                                    Faireachas Ceimiceach, Bitheolaíoch, Raideolaíoch agus Núicléach (CBRN) mar Sheirbhís (CBRN SaaS)

                        An Ostair, an Fhrainc, an Chróit, an Ungáir, an tSlóivéin

                                    30.

                                    Comhroinnt Bunáiteanna

                        An Fhrainc, an Bheilg, an tSeicia, an Ghearmáin, an Spáinn, an Ísiltír

                                    31.

                                    Aonad um Chomhordú na Tacaíochta (GMSCE) Geoimeitéareolaíche agus Aigéineolaíochta (GeoMETOC)

                        An Ghearmáin, an Bheilg, an Ghréig, an Fhrainc, Lucsamburg, an Ostair, an Phortaingéil, an Rómáin

                                    32.

                                    Réiteach Radaloingseoireachta an Aontais (EURAS)

                        An Fhrainc, an Bheilg, an Ghearmáin, an Spáinn, an Iodáil, an Pholainn

                                    33.

                                    An Líonra Míleata Eorpach um Fheasacht ar Fhaireachas Spáis (EU SSA-N)

                        An Iodáil, an Ghearmáin, an Fhrainc, an Ísiltír

                                    34.

                                    An Lárionad Comhtháite Eorpach Oiliúna agus Ionsamhlúcháin (EUROSIM)

                        An Ungáir, an Ghearmáin, an Fhrainc, an Pholainn, an tSlóivéin

                                    35.

                                    Acadamh agus Mol Nuálaíochta an Aontais Eorpaigh um Earnáil na Cibearchosanta (AE CAIH)

                        An Phortaingéil, an Spáinn

                                    36.

                                    Lárionad oiliúna leighis d'fhórsaí oibríochtaí speisialta (SMTC)

                        An Pholainn, an Ungáir

                                    37.

                                    Raon Oiliúna le haghaidh cosaint cheimiceach, bhitheolaíoch, raideolaíoch agus núicléach (CBRN) (CBRNDTR)

                        An Rómáin, an Fhrainc, an Iodáil

                                    38.

                                    Líonra an Aontais Eorpaigh de Lárionaid Tumadóireachta (EUNDC)

                        An Rómáin, an Bhulgáir, an Fhrainc

                                    39.

                                    Córas Frith-Fhomhuireáin Muirí Gan Foireann (MUSAS)

                        An Phortaingéil, an Spáinn, an Fhrainc, an tSualainn

                                    40.

                                    Coirbhéad Patróil Eorpach (EPC)

                        An Iodáil, an Ghréig, an Spáinn, an Fhrainc

                                    41.

                                    Ionsaí Leictreonach Aerbheirthe (AEA)

                        An Spáinn, an Fhrainc, an tSualainn

                                    42.

                                    An Lárionad Comhordúcháin Cibearchosanta agus Faisnéise (CIDCC)

                        An Ghearmáin, an Spáinn, an Ungáir, an Ísiltír

                                    43.

                                    Rabhadh agus Tascradh Tráthúil le Faireachas ón Spás ar Limistéir Imlonnaithe (TWISTER)

                        An Fhrainc, an Ghearmáin, an Spáinn, an Iodáil, an Ísiltír, an Fhionlainn

                                    44.

                                    . Ábhair agus comhpháirteanna le haghaidh iomaíochas teicneolaíoch an Aontais (MAC-EU)

                        An Fhrainc, an Ghearmáin, an Spáinn, an Phortaingéil, an Rómáin

                                    45.

                                    Cumas Comhoibríoch Cogaíochta AE (ECoWAR)

                        An Fhrainc, an Bheilg, an Spáinn, an Ungáir, an Pholainn, an Rómáin, an tSualainn

                                    46.

                                    Córas Eorpach um Chomhtháthú Domhanda Ollstruchtúr na gCóras Aerárthaí Cianrialaithe (RPAS) (GLORIA)

                        An Iodáil, an Fhrainc, an Rómáin

                                    47.

                                    Lárionad Ionsamhlúcháin agus Tástála um Phríomhthainc Chatha (MBT-SIMTEC)

                        An Ghréig, an Fhrainc, an Chipir

                                    48.

                                    Comhpháirtíocht Mhíleata an Aontais Eorpaigh (AE MilPart)

                        An Fhrainc, an Eastóin, an Iodáil, an Ostair

                                    49.

                                    Eilimintí Sár-Riachtanacha an Tionlacain Eorpaigh (4E)

                        An Spáinn, an Iodáil, an Phortaingéil

                                    50.

                                    Feithicil Dhromchla Leath-Uathrialaitheach Mheánmhéide (M-SASV)

                        An Eastóin, an Fhrainc, an Laitvia, an Rómáin

                                    51.

                                    Aeriompar Straitéiseach do Lasta Ollmhór (SATOC)

                        An Ghearmáin, an tSeicia, an Fhrainc, an Ísiltír, an tSlóivéin

                                    52.

                                    RPAS Beag den Chéad Ghlúin Eile (NGSR)

                        An Spáinn, an Ghearmáin, an Phortaingéil, an Rómáin an tSlóivéin

                                    53.

                                    Stáisiún Nasctha Rótarárthaigh do Ladrainn

                        An Iodáil, an Fhrainc

                                    54.

                                    Mionarmáin Inscálaithe (SSW)

                        An Iodáil, an Fhrainc

                                    55.

                                    Aerchumhacht

                        An Fhrainc, an Ghréig, an Chróit

                                    56.

                                    Lasta Oirbheartaíochta Meánmhéide amach anseo (FMTC)

                        An Fhrainc, an Ghearmáin, an tSualainn

                                    57.

                                    Cónaidhmeanna Cibear-Raonta (CRF)

                        An Eastóin, an Bhulgáir, an Fhrainc, an Iodáil, an Laitvia, Lucsamburg, an Fhionlainn

                                    58.

                                    Samhaltú Uathoibrithe, Sainaithint agus Measúnú Damáiste ar Thír-Raon Uirbeach (AMIDA-UT)

                        An Phortaingéil, an Spáinn, an Fhrainc

                                    59.

                                    Mol Comhchoiteann d’Íomhánna Rialtasacha (CoHGI)

                        An Ghearmáin, an Spáinn, an Fhrainc, an Liotuáin, Lucsamburg, an Ísiltír, an Ostair, an Rómáin

                                    60.

                                    Sócmhainní Spáis a Chosaint (DoSA)

                        An Fhrainc, an Ghearmáin, an Iodáil, an Ostair, an Pholainn, an Phortaingéil, an Rómáin


title: Cinneadh (AE) 2021/2013 ón gComhairle an 15 Samhain 2021 lena gceaptar comhalta agus comhalta malartach, arna moladh ag Ríocht na Spáinne, de Choiste na Réigiún

text:
                  18.11.2021

                  GA

                  Iris Oifigiúil an Aontais Eorpaigh

                  L 410/178

         CINNEADH (AE) 2021/2013 ÓN gCOMHAIRLE
         an 15 Samhain 2021
         lena gceaptar comhalta agus comhalta malartach, arna moladh ag Ríocht na Spáinne, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint do Chinneadh (AE) 2019/852 ón gComhairle an 21 Bealtaine 2019 lena gcinntear comhdhéanamh Choiste na Réigiún (1),
         Ag féachaint don togra ó Rialtas na Spáinne,
         De bharr an mhéid seo a leanas:

                     (1)

                     De bhun Airteagal 300(3) den Chonradh, tá Coiste na Réigiún le bheith comhdhéanta d’ionadaithe do chomhlachtaí réigiúnacha agus áitiúla a bhfuil acu sainordú toghchánach in údarás réigiúnach nó áitiúil nó atá freagrach go polaitiúil do thionól tofa.

                     (2)

                     An 28 Bealtaine 2020, ghlac an Chomhairle Cinneadh (AE) 2020/731 (2), lena gceaptar comhalta agus comhalta malartach, arna moladh ag Ríocht na Spáinne, de Choiste na Réigiún.

                     (3)

                     Tá suíochán comhalta ar Choiste na Réigiún tagtha chun bheith folamh tar éis dheireadh an tsainordaithe ar ar a bhonn a moladh Bernat SOLÉ BARRIL a cheapadh.

                     (4)

                     Tá suíochán comhalta mhalartaigh ar Choiste na Réigiún tagtha chun bheith folamh tar éis dheireadh an tsainordaithe ar ar a bhonn a moladh Elisabet NEBREDA VILA a cheapadh.

                     (5)

                     Mhol Rialtas na Spáinne Victòria ALSINA I BURGUÉS, ar ionadaí do chomhlacht réigiúnach áitiúil í agus atá freagrach go polaitiúil do thionól tofa, Consejera de Acción Exterior y Gobierno Abierto, Gobierno de la Generalitat de Cataluña), [Aire Réigiúnach um Ghníomhaíocht Eachtrach agus Rialtas Oscailte, Rialtas na Catalóine] mar chomhalta de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025.

                     (6)

                     Mhol Rialtas na Spáinne Gerard Martí FIGUERAS I ALBA, ar ionadaí do chomhlacht réigiúnach nó áitiúil é agus atá freagrach go polaitiúil do thionól tofa, Secretario de Acción Exterior del Gobierno, Gobierno de la Generalitat de Cataluña [Rúnaí um Ghníomhaíocht Eachtrach Rialtais, Rialtas na Catalóine], mar chomhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025,

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar na hionadaithe seo a leanas, ar ionadaithe do chomhlacht réigiúnach nó áitiúil iad agus atá freagrach go polaitiúil do thionól tofa chuig Coiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025:

                        (a)

                        mar chomhalta:

                                    —

                                    Victòria ALSINA I BURGUÉS, Consejera de Acción Exterior y Gobierno Abierto, Gobierno de la Generalitat de Cataluña [Aire Réigiúnach um Ghníomhaíocht Eachtrach agus Rialtas Oscailte, Rialtas na Catalóine],

                              agus

                        (b)

                        mar chomhalta malartach:

                                    —

                                    Gerard Martí FIGUERAS I ALBA, Secretario de Acción Exterior del Gobierno, Gobierno de la Generalitat de Cataluña [Rúnaí um Ghníomhaíocht Eachtrach Rialtais, Rialtas na Catalóine].

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 15 Samhain 2021.

                  Thar ceann na Comhairle

                  An tUachtarán

               J. PODGORŠEK

            (1)  IO L 139, 27.5.2019, lch. 13.

            (2)  Cinneadh (AE) 2020/731 ón gComhairle an 28 Bealtaine 2020 lena gceaptar comhalta agus comhalta malartacha, arna moladh ag Ríocht na Spáinne, de Choiste na Réigiún (IO L 172 I, 3.6.2020, lch. 3).